2016. gada 14. jūnijā Noteikumi Nr. 368

Rīgā (prot. Nr. 29 17. §)

**Grozījumi Ministru kabineta 2014. gada 17. jūnija noteikumos Nr. 324 "Eiropas Ekonomikas zonas finanšu instrumenta un Norvēģijas finanšu instrumenta 2009.–2014. gada perioda programmas "Pētniecība un stipendijas" aktivitātes "Pētniecība" projektu iesniegumu atklāta konkursa nolikums"**

Izdoti saskaņā ar

Eiropas Ekonomikas zonas finanšu instrumenta

un Norvēģijas finanšu instrumenta

2009.–2014. gada perioda vadības likuma

15. panta 6. punktu

Izdarīt Ministru kabineta 2014. gada 17. jūnija noteikumos Nr. 324 "Eiropas Ekonomikas zonas finanšu instrumenta un Norvēģijas finanšu instrumenta 2009.–2014. gada perioda programmas "Pētniecība un stipendijas" aktivitātes "Pētniecība" projektu iesniegumu atklāta konkursa nolikums" (Latvijas Vēstnesis, 2014, 129. nr.; 2015, 254. nr.) šādus grozījumus:

1. Izteikt 2.11. apakšpunktu šādā redakcijā:

"2.11. zinātniskais personāls – projekta īstenošanā iesaistītās personas, kuras atbilstoši [zinātnisko darbību](http://www.l2d.lv/l.php?doc_id=107337) un augstskolu darbību reglamentējošiem normatīvajiem aktiem ir ievēlētas vadošo pētnieku, pētnieku un [zinātnisk](http://www.l2d.lv/l.php?doc_id=196878)o [asistentu](http://www.l2d.lv/l.php?doc_id=253781) amatos augstskolās vai zinātniskajās institūcijās vai iekļautas Latvijas vai Norvēģijas [zinātniskā](http://www.l2d.lv/l.php?doc_id=196878) personāla [datubāzē](http://www.l2d.lv/l.php?doc_id=179675)s vai reģistros."

2. Izteikt 6.2.1. apakšpunktu šādā redakcijā:

"6.2.1. pētniecības rezultātu publiskas pieejamības nodrošināšana, tai skaitā publikācijas, kas tiks iesniegtas publicēšanai Latvijas un Norvēģijas zinātniskajā periodikā, *Web of Science* vai *SCOPUS* datubāzēs iekļautajos žurnālos vai konferenču rakstu krājumos, vai citos starptautiski recenzētos žurnālos vai konferenču rakstu krājumos;".

3. Izteikt 88.1 punktu šādā redakcijā:

"88.1 Līdzfinansējuma saņēmējs līdz 2017. gada 29. decembrim iesniedz aģentūrā informāciju, kas apliecina, ka projekta ietvaros izstrādātās publikācijas, kuras kārtējā projekta progresa vai noslēguma pārskatā norādītas kā projekta iznākumi un līdz projekta īstenošanas termiņa beigām iesniegtas publicēšanai zinātniskās periodikas izdevumā, ir apstiprinātas publicēšanai. Ja publikācija ir iesniegta publicēšanai, bet nav saņemta informācija par publikācijas apstiprināšanu publicēšanai, programmas komitejai ir tiesības vērtēt projekta iznākuma rādītājus un apstiprināt to sasniegšanu, pamatojoties uz aģentūras saņemto neatkarīga starptautiska eksperta vērtējumu, kuram ir ieteikuma raksturs. Ja informācija par publikācijas apstiprināšanu publicēšanai nav iesniegta vai programmas komiteja uzskata projekta iznākuma rādītājus par nesasniegtiem, aģentūra lemj par piešķirtā programmas līdzfinansējuma atgūšanu pilnībā vai daļēji."

4. Izteikt 90. punktu šādā redakcijā:

"90. Divpusējās sadarbības fonda partnerības pienākumu ietvaros ir attiecināmas šādas izmaksas:

90.1. ceļa izdevumi, apdrošināšanas izmaksas, vietējā transporta izmaksas, dienas nauda un viesnīcas izmaksas atbilstoši normatīvajiem aktiem ar komandējumiem saistīto izdevumu atlīdzināšanas jomā līdzfinansējuma saņēmējam un šo noteikumu 13. punktā minētā projekta partnerim, kā arī donorvalsts partnerim;

90.2. ārējo konsultantu un ekspertu pakalpojumu izmaksas;

90.3. konferenču un semināru telpu aprīkojuma nomas maksa, kā arī dalības maksa konferencēs un semināros;

90.4. ceļa izdevumi, dienas nauda un viesnīcas izmaksas atbilstoši normatīvajiem aktiem ar komandējumiem saistīto izdevumu atlīdzināšanas jomā, kā arī apdrošināšanas un vietējā transporta izmaksas potenciālajam partnerim, kas kopā ar līdzfinansējuma saņēmēju vēlas iesaistīties Eiropas Savienības pētniecības programmas projektā, bet nepiedalās aktivitātes "Pētniecība" projekta īstenošanā."

Ministru prezidents Māris Kučinskis

Izglītības un zinātnes ministrs Kārlis Šadurskis